## Zakon o plaćanju doprinosa za osnovno zdravstveno osiguranje u 2002. godini

### NN 114/2001 (20.12.2001.), Zakon o plaćanju doprinosa za osnovno zdravstveno osiguranje u 2002. godini

# HRVATSKI SABOR

1878

Na
teme­lju članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O PLAĆANJU DOPRINOSA ZA OSNOVNO ZDRAVSTVENO OSIGURANJE U 2002. GODINI

Proglašavam Zakon o
plaća­nju doprinosa za osnovno zdravstveno osigura­nje u 2002. godini, koji je
donio Hrvatski sabor na sjednici 7. prosinca 2001.

Klasa: 01-081-01-3876/2
Zagreb, 13. prosinca 2001.

Predsjednik
Republike Hrvatske
**Stjepan Mesić,** v. r.

## ZAKON

### O PLAĆANJU DOPRINOSA ZA OSNOVNO ZDRAVSTVENO OSIGURANJE U 2002. GODINI

Članak 1.

Ovim se Zakonom
uređuje plaća­nje doprinosa za osnovno zdravstveno osigura­nje u 2002. godini.

Članak 2.

Obveznici plaća­nja doprinosa za osnovno zdravstveno
osigu­ra­nje utvrđeni Zakonom o zdravstvenom osigura­nju (»Narodne novine«, br.
94/01.) plaćaju od 1. siječ­nja 2002.:

1. doprinos iz plaće po stopi od 9%,

2. doprinos na plaću po stopi od 7%,

3. doprinos po­ljoprivrednika po stopi od 11%,

4. doprinos na osnovice koje utvrđuje Hrvatski zavod
za zdravstveno osigura­nje općim aktom po stopi od 16%,

5. doprinos na naknade koje isplaćuje Hrvatski zavod
za mirovinsko osigura­nje za prava s osnova profesionalne rehabilitacije i
zapoš­ljava­nja po stopi od 24,56%,

6. poseban doprinos za korište­nje zdravstvene zaštite
u inozemstvu na osnovice koje utvrđuje općim aktom Hrvatski zavod za
zdravstveno osigura­nje po stopi od 20%.

Pravne i fizičke osobe – poslodavci za zaposlene
radnike plaćaju posebni doprinos za prava u slučaju oz­ljede na radu i
profesionalne bolesti na plaću po stopi od 0,47%.

Svi drugi obveznici plaća­nja posebnog doprinosa za
prava u slučaju oz­ljede na radu i profesionalne bolesti plaćaju doprinos na
osnovice utvrđene općim aktom Hrvatskog zavoda za zdravstveno osigura­nje po
stopi od 0,47%.

Članak 3.

Pravne i fizičke osobe – poslodavci oslobođeni su
plaća­nja doprinosa na plaće kod zapoš­ljava­nja hrvatskih branite­lja iz
Domovinskog rata i članova njihovih obite­lji prema odredbi članka 38. stavka
3. Zakona o pravima hrvatskih branite­lja iz Domovinskog rata i  članova ­njihovih obite­lji (»Narodne
novine«, br. 94/01.) u roku od godine dana od dana ­njihovog zaposle­nja uz
uvjet da u tom roku ne otkažu ugovor o radu drugom zaposleniku na istim
poslovima bez ­nje­gove kriv­nje.

Pravne i fizičke
osobe – poslodavci koji su re­gistrirani za zapoš­ljava­nje invalida, za
invalide kod ­njih zaposlene i za osobe ometene u psihičkom ili fizičkom
razvoju čije su smet­nje utvrđene posebnim propisima oslobođeni su plaća­nja
doprinosa na plaću.

Članak 4.

Obveznici plaća­nja
doprinosa obvezni su doprinose iz članka 2. stavka 1., 2. i 3. ovoga Zakona
obračunavati i uplaćivati u korist jedinstvenog računa Državne riznice sukladno
propisu koji donosi ministar financija.

Članak
5.

Plaćom se prema ovome
Zakonu smatra plaća u skladu s propisima o porezu na dohodak.

Za osobe iz članka 2.
stavka 1. točke 3. ovoga Zakona osnovicu za plaća­nje doprinosa utvrđuje općim
aktom Hrvatski zavod za zdravstveno osigura­nje uz suglasnost Vlade Republike
Hrvat­ske.

Članak
6.

Obveznici plaća­nja
doprinosa iz članka 2. ovoga Zakona koji su zak­ljučili ugovor o privatnom
zdravstvenom osigura­nju sukladno odredbi članka 63. stavka 1. Zakona o
zdravstvenom osigura­nju (»Narodne novine«, br. 75/93., 55/96., 1/97. –
pročišćeni tekst, 109/97., 13/98., 88/98, 10/99., 34/99., 69/01., 59/01. i
82/01.) oslobađaju se obveze uplate doprinosa do isteka roka va­ljanosti tog
ugovora, a najkasnije do 31. prosinca 2002.

Članak 7.

Obveznici plaća­nja
doprinosa iz članka 2. ovoga Zakona koji su zak­ljučili ugovor o osigura­nju za
slučaj oz­ljede na radu i profesionalne bolesti, sukladno članku 51. Zakona o
zdravstvenom osigura­nju (»Narodne novine«, br. 75/93., 55/96., 1/97. –
pročišćeni tekst, 109/97., 13/98., 88/98., 10/99., 34/99., 69/01., 59/01. i
82/01.) oslobađaju se obveze uplate posebnog doprinosa za prava u slučaju oz­ljede
na radu i profesionalne bolesti do isteka roka va­ljanosti tog ugovora, a
najkasnije do 31. prosinca 2002.

Članak 8.

Stupa­njem na snagu ovoga Zakona prestaje
važiti Zakon o stopama doprinosa za zdravstveno osigura­nje (»Narodne novine«,
br. 54/00.).

Članak
9.

Ovaj Zakon stupa na
snagu danom objave u »Narodnim novinama«, a primje­njuje se od 1. siječ­nja
2002.

Klasa:
411-01/01-01/02
Zagreb, 7. prosinca 2001.

HRVATSKI  SABOR

Predsjednik
Hrvatskoga sabora
**Zlatko Tomčić,** v. r.

Zakon, NN 114/2001-1878